IFEC แจ้งลงนามร่วมพัฒนาโครงการผลิตไฟฟ้าพลังลม 60 MW ในบังคลาเทศ
IFEC แจ้งลงนามร่วมพัฒนาโครงการผลิตไฟฟ้าพลังลม 60 MW ในบังคลาเทศ
24 พ.ย. 2559

บริษัท อินเตอร์ ฟาร์อีสท์ วินด์ อินเตอร์เนชั่นแนล จำกัด (iWind) บริษัทย่อยในเครือ บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือIFEC มีแผนศึกษาศักยภาพลมในแหล่งพื้นที่อื่น ๆ ในบังคลาเทศเพิ่มเติม เพื่อรองรับโครงการในอนาคตอย่างต่อเนื่อง
ล่าสุดได้ลงนามข้อตกลงเข้าร่วมพัฒนาโครงการกังหันลมผลิตกระแสไฟฟ้าขนาดกำลังการผลิต 60 เมกะวัตต์ (MW) เพื่อจำหน่ายเข้าระบบเครือข่ายไฟฟ้าบริเวณพื้นที่เลียบชายฝั่งของรัฐค๊อกซ์ บาซาร์ (Cox’s Bazar) ภายใต้สัญญาซื้อขายไฟฟ้าเลขที่ 0995 ซึ่งถือเป็นโครงการกังหันลมผลิตกระแสไฟฟ้าเชิงพาณิชย์แห่งแรกในสาธารณรัฐประชาชนบังคลาเทศ
โดยนายวิชัย ถาวรวัฒนยงค์ ประธานกรรมการบริหาร IFEC และนายสิทธิชัย พรทรัพย์อนันต์ รองประธานกรรมการและประธานเจ้าหน้าที่บริหาร  IFEC หนึ่งในผู้พัฒนาโครงการกังหันลมผลิตกระแสไฟฟ้าทั้งในและต่างประเทศ ได้ลงนามการขยายโครงการไปยังประเทศบังคลาเทศร่วมกับ US-DK Green Energy (BD) Ltd. โดย Mr. Zahurul Islam Khan Managing Director จากประเทศบังคลาเทศ 